jkorsvik/nowiki_second_scrape_merged huggingface dataset:
Sportsklubben Bergen Sparta

Sportsklubben Bergen Sparta (stiftet 18. november 1925) er et norsk idrettslag fra Bergen. Bergen Sparta er en ren bokseklubb og har lokaler i Skansebakken ved Skansen. Klubben har tidligere også drevet med fotball og er fremdeles medlem av Norges Fotballforbund. Bergen Sparta spilte i 3. divisjon senest i 2004.


== Historie ==
Bergen Sparta ble stiftet av Henry Bolstad, Karl Bolstad, Finn Hovland, Marius Bolstad og Hilmar Kjærland og var før krigen medlem av Arbeidernes Idrettsforbund.Dagfinn Næss, som bokset for klubben i klassen lett weltervekt, tok fire kongepokaler i perioden 1954–1961, Anders Styve det samme i perioden 1994–1997.


== Referanser ==


== Eksterne lenker ==
Offisielt nettsted
Gyllenborg skole

Gyllenborg skole er en barneskole i Tromsø sentrum med nær 300 elever.
Skolen holder til i et steinbygg oppført på 1910-tallet og ble sist renovert fra 2009–2011. Skolen ligger rett nord for Kongsbakken videregående skole, og er omgitt av Petersborggata, Kirkegårdsveien og Skolegata. 

Skolen er en av seks universitetsskoler tilknyttet som er tilknyttet Institutt for Lærerutdanning og Pedagogikk ved Universitetet i Tromsø. Ordningen innebærer at seks av skolens lærere er praksislærere og har lærerstudenter i praksis løpet av skoleåret.


== Historie ==
Skolen ble innviet under navnet Tromsø folkeskole i august 1900 og er således Tromsøs eldste nåværende barneskole. Det nåværende skolebygget ble bygd mellom 1909 og 1921.


== Referanser ==
Percy Gardner

Percy Gardner (født 24. november 1846 i London, død 17. juli 1937) var en engelsk arkeolog. Han var broren til Ernest Gardner.
Gardner var professor i arkeologi i Cambridge fra 1880 til 1887 og etterpå i Oxford til 1925. Han var kjent for sin kunnskap i gresk kunst og biblisk arkeologi.
Han forfattet blant annet Types of Greek Coins (1887), Manual of Greek Antiquities (sammen med Jevons, 1898), Grammar of Greek Art (1905), Exploratio Evangelica (1899), A Historic View of the New Testament (1901), Growth of Christianity (1907), History of Ancient Coinage (1918), Evolution in Christian Ethics (1918) og New Chapters in Greek Art (1926).


== Referanser ==


== Eksterne lenker ==
(en) Verk av eller om Percy Gardner i bibliotekene i (WorldCatkatalog)
Percy Gardner i Nordisk familjebok
Hotel Wassilioff

Hotel Wassilioff er et hotell i Stavern. 
Hotellet ble etablert i 1844 av den russiske kontormannen Michael Wassilioff (1814–1875) fra Riga. Før 1840 rømte han for å unngå tjeneste i det russiske militære, og kom seg ombord i skuta til en kaptein Wurschmidt som skulle til Stavern. Wassilioff ble gift i 1841 med den to år yngre Anne Marie Jacobsdatter, som var gårdeier på kaien. Michael gjorde gården om til bakeri og hotell, og etablerte også dampskips-ekspedisjon. 
Deres sønn Ingebrigt Wassilioff (1842–1905) var utdannet maskinist, men overtok hotellet i 1867 og gjorde det viden kjent, da med søsteren Tatjane Wassilioff (1843–1898) som kjøkkensjef.De fikk tre stjerner i Baedeker's reiseguide som i 1878 utkom med sin første utgave som dekket Norge og Sverige. Wassilioffene døde i 1898 og 1905, men hotellet fortsatte å være et celebert hotell utover starten av 1900-tallet.Hotellet brant i 1922, tre år før dets konkurrent Paulsens Hotell. Ved gjenoppbyggingen i 1923 ble utsmykningene i den såkalte «Aamodtsalen» utført av Asbjørn Aamodt (1893–1966) som da også flyttet til Stavern noen år efter.  Hans venn Herman Wildenvey (1885–1959) og Gunnar Reiss-Andersen (1896–1964) var hyppige leietakere her, inntil også de fant seg fast bolig på stedet.
Wassilioffene som altså gikk bort rundt århundreskiftet, hadde ingen etterkommere. Dampskipsekspedisjonen ble etter Ingebrigts død i 1905 overtatt av Peder Pedersen, mens hotellet ble overtatt av frøken Marie Steinert (født 1878) fra Larvik. Dets senere eiere var Johan Fridmann Jensen og derpå Gerd  Johansen, som i 1967 solgte til paret Anne Gerd og Gunnar Berseth,.  I 2012 solgte Gunnar Berseth (født 1929) hotellet til fire par som aktet å drive det videre som familiehotell. I dag eies hotellet av Morten og Camilla Christensen og drives av hotelldirektør Morten Christensen.


== Referanser ==


== Eksterne lenker ==
Offisielt nettsted for hotellet
Sverre Jensen (fotballspiller)

Sverre Einar Jensen (født 22. januar 1893 i Kristiania, død 26. oktober 1963) var en norsk fotball- og bandyspiller. Han representerte Ready og debuterte på fotballandslaget som venstre half mot Østerrike under OL-turneringen i 1912. Han spilte også på landslaget mot Sverige senere samme år, men dette ble hans siste landskamp.Jensen ble skolemester i fotball i Kristiania for Vestheim skole i 1908 og kom med i Ready samme år. I 1912 og 1913 ble han norgesmester i bandy for klubben.


== Referanser ==


== Eksterne lenker ==
(en) Sverre Jensen – Olympedia 
(en) Sverre Jensen – Sports-Reference (OL-resultater – arkivert) 
(en) Sverre Jensen – FIFA 
(en) Sverre Jensen – WorldFootball.net 
(en) Sverre Jensen – EU-Football.info 
(no) Sverre Jensen – Norges Fotballforbund Profil på eu-football.info
Profil på nor.worldfootball.net
The Formation of Vegetable Mould

The Formation of Vegetable Mould, through the Action of Worms, with Observations on their Habits («Dannelsen av plantejord gjennom makkenes aktivitet, med iakttagelser av deres vaner») er en bok om meitemakkenes aktivitet som Charles Darwin ga ut i 1881. Den var den siste boka Darwin skrev og ble veldig populær, ikke minst blant legfolk; antakelig fordi alle kjente til meitemakk, men ingen hadde forsket på dem tidligere. Boka var på 326 sider og kom ut på John Murrays forlag.
Boka begynner med meitemakkenes anatomi, økologi, fysiologi, sanseapparat og adferd (kap. 1/2). Darwin hadde i egne forsøk kvantifisert hvor mye organisk material makkene drar med seg ned i jorden, og hvor mye jord de transporterer opp (kap. 3). Deretter dokumenterte han ved hjelp av ruinene til bl.a. romerske villaer i England at meitemakkenes aktivitet i tidenes løp kan begrave bygninger (kap. 4), og at den over enda lengre tidsrom sågar er av geologisk betydning (kap. 5/6), bl.a. fordi meitemakk bidrar til erosjon. Boka avslutter med et sammendrag (kap. 7).


== Eksterne lenker ==
Fri fulltekstversjon av boka
Emil Holst

Emil Holst (født 29. mai 1997) er en norsk fotballspiller som spiller for den norske klubben Ottestad IL.


== Klubbkarriere ==
Han ble hentet til Hamarkameratene fra Ridabu IL, og gikk gradene i klubben, frem til han ble tatt opp i a-stallen foran 2013-sesongen. Hans debutkamp fikk han mot Bodø/Glimt på Aspmyra Stadion den 16. september 2013, da han sto i Lars Øvernes sitt fravær, grunnet for mange gule kort.


== Referanser ==


== Eksterne lenker ==
(en) Emil Holst – Transfermarkt 
(no) Emil Holst – Norges Fotballforbund 
Profil på AltOmFotball.no
Profil på www.whoscored.com
Emil Holst kan mer enn å redde baller – Artikkel i Bladet Tromsø. Publisert 19. april 2013.
Ryelandsau

Ryelandsau er en av de eldste sauerasene i Storbritannia. Ryelandsauen går 700 år tilbake i tid til munkene i Leominster i Herefordshire som avlet sauer og hadde dem på beite on «the rye» (beitemarker) som de fikk navn fra. Rasen ble introdusert i Australia i 1919 og er klassifisert som utrydningstruet av Rare Breeds Trust of Australia. Den regnes også som en av de opprinnelige rasene som dannet grunnlaget for saue- og ullindustrien i Australia. Ryelandsauen var en av rasene som ble brukt til å introdusere sauer uten horn i genbestanden i Dorset.
Rasen avles primært for kjøttet.


== Referanser ==


== Eksterne lenker ==
(en) Ryeland sheep – kategori av bilder, video eller lyd på Commons 
The Ryeland Flock Book Society – UK
Northern Ryeland Breeders Group – UK
Dolwen Ryelands Home Page – UK
Ryeland Sheep In Australia – Australia
Ouffet

Ouffet er en kommune i provinsen Liège i Belgia. Kommunen består av tre delkommuner: Ouffet, Ellemelle og Warzée.


== Referanser ==


== Eksterne lenker ==
(fr) Offisielt nettsted 
(en) Ouffet – kategori av bilder, video eller lyd på Commons 
Byer og kommuner i Belgia
Tinlot

Tinlot er en kommune i provinsen Liège i Belgia. Kommunen består av fem delkommuner: Abée, Fraiture, Ramelot, Seny og Soheit-Tinlot. Elva Bonne, ei sideelv til Hoyoux, har sitt utspring i kommunen. 


== Referanser ==


== Eksterne lenker ==
Offisielt nettsted 
(en) Tinlot – kategori av bilder, video eller lyd på Commons 
Byer og kommuner i Belgia
Verlaine

Verlaine er en kommune i provinsen Liège i Belgia. Kommunen består av fire delkommuner: Verlaine, Bodegnée, Chapon-Seraing og Seraing-le-Château.


== Referanser ==


== Eksterne lenker ==
Offisielt nettsted 
(en) Verlaine, Liège – kategori av bilder, video eller lyd på Commons 
Byer og kommuner i Belgia
Villers-le-Bouillet

Villers-le-Bouillet er en kommune i provinsen Liège i Belgia. Kommunen består av fem delkommuner: Villers-le-Bouillet, Fize-Fontaine, Vaux-et-Borset, Vieux-Waleffe og Warnant-Dreye.


== Referanser ==


== Eksterne lenker ==
Offisielt nettsted 
(en) Villers-le-Bouillet – kategori av bilder, video eller lyd på Commons 
Byer og kommuner i Belgia
Geoffrey Bibby

Geoffrey Bibby (født 14. oktober 1917 i Heversham, Cumbria, England, død 6. februar 2001) i Århus, Danmark var en engelsk arkeolog.
Han studerte arkeologi ved universitet i Cambridge. I samarbeidet med Peter Vilhelm Glob
funnet han oldtidsbyen Dilmun. 
Han forfattet blant annet Testimony of the Spade (1956), Four Thousand years Ago (1961) og Looking for Dilmun (1969.


== Referanser ==


== Eksterne lenker ==
(en) Verk av eller om Geoffrey Bibby i bibliotekene i (WorldCatkatalog)
Wolfgang Saxon: T. Geoffrey Bibby, Discoverer of Gilgamesh's Island, Dies at 83. The New York Times, 20. februar 2001
Eilmer av Malmesbury

Eilmer av Malmesbury (også kjent som Oliver) var en engelsk  benediktinsk munk best kjent for sine tidlige forsøk på å glidefly ved hjelp av vinger. Han var munk i Malmesbury Abbey og er kjent for å ha skrevet om astrologi. Alt som er kjent om ham gjenfortelles i Gesta regum Anglorum av middelalderhistorikeren William av Malmesbury rundt 1125.


== Referanser ==


== Litteratur ==
White, Lynn (1961). «Eilmer of Malmesbury, an Eleventh Century Aviator: A Case Study of Technological Innovation, Its Context and Tradition». Technology and Culture. Technology and Culture, Vol. 2, No. 2. 2 (2): 97–111. JSTOR 3101411. doi:10.2307/3101411. 


== Eksterne lenker ==
Eilmer of Malmesbury, fra Malmesbury Abbeys nettside.
Mott the Hoople

Mott the Hoople er et britisk rockeband som startet i 1969. De var aktive fram til 1978. Deretter hadde de en gjenforening i 2009, og flere konserter i 2013.
Aerosmith og Queen er to av bandene som har varmet opp for Mott the Hoople. Queen nevnte senere også bandet i teksten til sangen «Now I'm Here». Flere av medlemmene i Mott the Hoople deltok på The Freddie Mercury Tribute Concert i 1992.


== All the Young Dudes ==
En av de mest kjente sangene med Mott the Hoople er «All the Young Dudes» som ble skrevet av David Bowie.
David Bowie var en fan av bandet, og da han hørte at de var i ferd med å bli oppløst, tilbød han dem sangen «Suffragette City» som han egentlig hadde skrevet for sitt kommende album The Rise and Fall of Ziggy Stardust and the Spiders from Mars, for å hjelpe dem å komme seg videre, og hindre at bandet ble oppløst. De avslo, og Bowie skrev da «All the Young Dudes» til dem i stedet. Denne ble utgitt i 1972.


== Referanser ==


== Eksterne lenker ==
Offisielt nettsted 
(en) Mott the Hoople – kategori av bilder, video eller lyd på Commons 
(en) Mott the Hoople på Apple Music 
(en) Mott the Hoople på Discogs 
(en) Mott the Hoople på MusicBrainz 
(en) Mott the Hoople på Spotify 
(en) Mott the Hoople på Songkick 
(en) Mott the Hoople på Last.fm 
(en) Mott the Hoople på AllMusic
Adrien Auzout

Adrien Auzout (født 28. januar 1622 i Rouen, død 23. mai 1691 i Roma) var en fransk astronom. I 1664–1665 observerte kometer, og argumenterte til fordel for deres elliptiske eller parabelformede baner. Auzout var en kort tid medlem av det franske vitenskapsakademiet og et grunnleggende medlem av Parisobservatoriet. Han ble i 1666 medlem av Royal Society.

Månekrateret Auzout er oppkalt etter ham.


== Referanser ==
Dalegubben

Dalegubben er et fjell i Ørsta kommune i Møre og Romsdal. Fjellet ligger i Sunnmørsalpene, på vestsiden av Hjørundfjorden, mellom Bondalen og Standaldalen. Det har en høyde på 1 344 meter over havet. Fra toppen er det flott utsikt over Hjørundfjorden og Sunnmørsalpene.
Dalegubben bestiges enklest fra Sæbø. Man tar traktorveien gjennom bjerkeskogen og følger Skondalen opp mot toppen.


== Fotnoter ==


== Referanser ==


== Eksterne lenker ==
Dalegubben Arkivert 5. mars 2016 hos Wayback Machine., Sunnmørstopper, 3. august 2002
Beskrivelse av Dalegubben på Peakbook
Australia under VM i svømmesport 1998

Australia deltok som vertsnasjon under VM i svømmesport 1998 i Perth i Australia mellom 8. og 17. januar 1998 og tok tjuefem medaljer.


== Medaljevinnere ==


== Eksterne lenker ==
World Swimming Championship Results - Resultater VM i svømming
The Dogs D’Amour

The Dogs D'Amour er en britisk rockegruppe som hadde sin storhetstid på slutten av 1980-årene. Gruppen har hatt stor utskiftning av medlemmer, og den eneste konstante har vært primus motor og frontfigur Tyla.


== Diskografi (utvalg) ==
The State We're In (Kumibeat - 1984)
In The Dynamite Jet Saloon (China - 1988)
A Graveyard of Empty Bottles (China - 1989) UK #16
Errol Flynn (China - 1989) UK #22
Straight??!! (China - 1990) UK #32
...More Unchartered Heights of Disgrace (China - 1993) UK #30
Happy Ever After (Artful - 2000)
Seconds (Basementboy - 2000)
When Bastards Go To Hell (Rock Treasures - 2004)
Let Sleeping Dogs... (King Outlaw - 2005)
In the Dynamite Jet saloon MMX ( King Outlaw 2011)


== Eksterne lenker ==
(en) The Dogs D'Amour – kategori av bilder, video eller lyd på Commons 
(en) The Dogs D'Amour på Internet Movie Database 
(en) The Dogs D'Amour på Discogs 
(en) The Dogs D'Amour på MusicBrainz 
(en) The Dogs D'Amour på Spotify 
(en) The Dogs D'Amour på Songkick 
(en) The Dogs D'Amour på Last.fm 
(en) The Dogs D'Amour på AllMusic
Anacostia (elv)

Anacostia er en elv i USA, som også fører gjennom hovedstaden Washington, D.C. og som munner ut i Potomac River. 
Den er 13,5 km lang og har sitt utspring i Prince George’s County i Maryland. Langs elven ligger Washington Navy Yard og dessuten det tidligere hovedkvarteret til Naval Criminal Investigative Service.


== Navnevarianter ==
Opp gjennom historien har navnet vært variert på flere måter:

Annacostin River
Annacostone River
Annakostia River
East Branch
Eastern Branch
Eastern Branch of the Potomac


== Referanser ==


== Eksterne lenker ==
(en) Anacostia River – kategori av bilder, video eller lyd på Commons
Marius Lund

Marius Christian Brun Lund (født 1. februar 1888, død 24. mai 1971) var en norsk fotballspiller og forretningsmann. Han representerte Odd og var tapende finalist i norgesmesterskapet i 1908, 1909 og 1910.I 1912 ble han tatt ut som reserve for senterhalf Charles Herlofson til Norges lag under OL i Stockholm. Han kom ikke på banen under turneringen og er dermed ikke registrert med kamper for det norske landslaget.
Lund bodde i Oslo fra 1916 og arbeidet som disponent og grossist. Under krigen satt han en kort periode fengslet i Åkebergveien.


== Referanser ==


== Eksterne lenker ==
(en) Marius Lund – Olympedia 
(en) Marius Lund – FIFA 
Side med lagbilde hvor M. Lund er med
Trondheim Filmklubb

Trondheim Filmklubb er en norsk filmklubb. Formålet til filmklubben er å vise god film og å spre kunnskap om film som kunst og populærkultur.


== Historie ==
Trondheim Filmklubb ble grunnlagt høsten 1960 av en gjeng arkitektstudenter ved Studentersamfundet i Trondhjem.
Trondheim Filmklubb er en av Norges eldste eksisterende filmklubber, og er medlem av Norsk filmklubbforbund (NKF).


== Eksterne lenker ==
Hjemmeside
Norske Homeopaters Landsforbund

Norske Homeopaters Landsforbund (fra 1930 Norges Homöopatforening, og fra 1. januar 1990 Norske Homeopaters Landsforbund) ble stiftet 8. august 1930 i Trondheim. 
NHL er det eneste særforbund for homeopater i Norge og teller ca. 220 medlemmer. For å bli medlem av NHL må man ha gjennomført utdannelse ved skoler som NHL anser for å holde god nok kvalitet. En homeopat som er medlem av NHL, kan kalle seg homeopat MNHL.
NHL har hovedkontor i Holmenveien 5 på Vinderen i Oslo, og utgir tidsskriftet «Dynamis».
Norske Homeopaters Landsforbund er medlem av det europeiske homeopatiforbundet European Central Council of Homeopaths.
Solveig Aursnes ble på årsmøtet i 2013 valgt som ny leder.


== Eksterne lenker ==
Nøkkelopplysninger fra Enhetsregisteret
hjemmesiden til Norske Homepaters Landsforbund.
Paximadia

Paximadia (gresk: Παξιμάδια, «kavringer») er to små ubebodde greske øyer i bukta Mesara ved siden av sørkysten av Kreta, lokalisert rundt 12 km sør for Agia Galini i den regionale enheten Rethymno. De ligger i Libyahavet innenfor Middelhavets østlige del.


== Beskrivelse ==
Ettersom de to øyene ligger så nær hverandre opptrer de tilsynelatende som en øy sett fra avstand. Den langstrakte øy som vest er Sakolévas og den mindre er Akoníza. Fra vestenden er det en frittstående stein som stikker opp fra havet som et tårn, men for små til at den kan refereres til som en tredje øy, samt en annen stein som ligger mellom øyene.
De nesten golde steinete øyene er relativt godt kjent, siden de kan bli sett av en stor del av sørkysten av Kreta. Den vestlige av de to når en høyde på minst 252 meter og måler 1,1 km², er den østlige bare 166 meter høyt og dekker et areal på 0,6 km².


== Navnet ==

Lokale refererer ofte til øynene som Elephantaki ettersom de ser ut som en babyelefant som har lagt seg ned i vannet og med snabelen liggende rett ut. Det navnet som er tilskrevet til øyene i dag er grunnet deres likhet til en tørr kretisk kavring kjent som Paximadi (flertallsordet er Paximadia). I oldtidens Kreta var øyene også kjent som Dionysioi etter fruktbarhetsguden Dionysos, men også som Letoai etter gudinnen Leto som ble dyrket ved byen Faistos, og hvor hun også var kjent som Fitii i antikken.


== Mytologi ==
I henhold til kretisk mytologi (se gresk mytologi) er det antatt at gudinnen Leto fødte tvillingguddommene Apollon og Artemis på disse øyene.


== Strender ==
Det er isolerte sandstrender på disse øyene som kan bli nådd med båt fra Aghia Galini på Kreta.


== I litteraturen ==
Øyene spiller en sentral rolle i den tyske romanen Der kretische Gast («Den kretiske gjest») fra 2003 av Klaus Modick.


== Eksterne lenker ==
(en) Paximadia – kategori av bilder, video eller lyd på Commons
Mick Aston

Michael Antony «Mick» Aston (født 1. juli 1946 i London, død 24. juni 2013) var en engelsk arkeolog som var spesialisert på landskapsarkeologi fra tidlig middelalder. I sin akademiske karriere underviste han ved flere universiteter i Storbritannia, og bidro til å tilgjengeliggjøre arkeologien for TV-publikumet ved at han deltok som faglig leder i den britiske TV-serien «Time Team» på Channel 4 fra 1994 til 2011. For seerne ble Astons «varemerke» etterhvert fargerike, stripete strikkegensere og en viltvoksende «professorsfrisyre». Han har utgitt flere bøker innen fagfeltet, noen for akademikere, andre for et mer generelt publikum.
Tidlig i karrieren arbeidet Aston for Oxford City and County Museum, og senere ble han Somersets første grevskapsarkeolog. Han underviste ved universitetet i Birmingham, universitetet i Oxford og universitetet i Bristol. Sammen med fjernsynsprodusenten Tim Taylor, var han involvert i utviklingen av to fjernsynsserier som skulle tilgjengeliggjøre arkeologien for et bredere publikum. Først kom Time Signs (1991), som ikke fikk et langt liv. Oppfølgeren Time Team fikk derimot et lengre liv, den første episoden ble sendt i 1994, som ble avsluttet i 2013. Han pensjonerte seg fra universitetsarbeidet i 2004, men fortsatte å arbeide med Time Team og artikkelskrivning for tidsskriftet British Archaeology.
Mick Aston spesialiserte seg i landskapsarkeologi, og da spesielt britiske landskap i den tidlige middelalderen (omtrent 400 til 1200 e.Kr.). Spesielt forsket han på byer og klosterområder fra denne perioden. Han var hovedansvarlig for herregården Shapwick i Somerset, og ledet der et ti år langt forskningsprosjekt.


== Bibliografi ==
Aston, M. and Bond, J., The Landscape of Towns (1976).
Aston, M., Aspects of the medieval landscape of Somerset (1988). ISBN 0861831292
Aston, M., Monasteries (1993).
Aston, M. and Lewis, C., The Medieval Archaeology of Wessex (Oxbow, 1994).
Aston, M. and Taylor, T., The Atlas of Archaeology (1998).
Aston, M. Mick's Archaeology (2000).
Aston, M., Lewis, C. and Harding, P., Time Team's Timechester (2000).
Keevil. G., Aston, M. and Hall, T., Monastic Archaeology: papers on the study of medieval monasteries (Oxbow, 2001).
Robinson, T. and Aston, M., Archaeology is Rubbish - a beginner's guide (2002).
Aston, M., Interpreting the Landscape from the Air (2002).
Gerrard, C. with Aston, M., The Shapwick Project, Somerset: A Rural Landscape Explored, Society for Medieval Archaeology Monograph 25 (2007).


== Referanser ==


== Eksterne lenker ==
(en) Mick Aston – kategori av bilder, video eller lyd på Commons 
(en) Mick Aston på Internet Movie Database 
(en) Mick Aston hos The Movie Database 
(en) Verk av eller om Mick Aston i bibliotekene i (WorldCatkatalog)
Inia Naiyaga

Inia Naiyaga er en fijiansk økonom, som var visesentralbanksjef for Fijis sentralbank fra januar 2011 til mai 2014.Naiyaga begynte å jobbe i sentralbanken i 1974, og har hatt flere lederstillinger, bl.a. internrevisor, chief manager for valutakontroll og general chief manager for overvåkning, banknæringen og virksomhetstjenester. I 2004 dro han til Tonga i et femårsoppdrag som visesentralbanksjef for Tongas nasjonalbank. Da han kom tilbake ble han utnevnt til visesentralbanksjef for Fijis sentralbank, etter at daværende visesentralbanksjef Barry Whiteside ble forfremmet til sentralbanksjef etter at Sada Reddy gikk av i desember 2010. Han var fungerende visesentralbanksjef fra januar 2011, og ble formelt utnevnt i mai 2011. 
Ariff Ali ble utpekt som Naiyagas arvtaker 15. mai 2014, med virkning fra 27. mai 2014.


== Referanser ==
Laurentiuskirken

Det finnes (eller har eksistert) kirker navngitt etter og viet til Laurentius (Lavrans, Lars, Laurits, Lauritz) en rekke steder, både i Norge og i andre land:

Lavranskirken i Bergen
Laurentiuskirken i Egersund
Laurentiuskirken i Oslo
Laurentiuskirken på Munkholmen ved Trondheim
Lavranskirken i TønsbergSt. Laurentius' kirke i Macao, Kina


== Se også ==
San Lorenzo for tilsvarende i italiensk- og spansktalende land.


== Om former av navnet ==
Lars
Lorenzo
24. serierunde i Tippeligaen 2013

24. serierunde i Tippeligaen 2013 startet fredag 20. september klokken 19 med Rosenborg mot Haugesund. Runden fortsatte med to kamper lørdag 21. september. Lillestrøm mot Hønefoss klokken 15.30, og Brann mot Strømsgodset klokken 18. Runden avsluttet med fem kamper søndag 22. september. Sarpsborg 08 mot Tromsø klokken 15.30, tre kamper klokken 18, og Viking mot Vålerenga klokken 19.


== Fakta ==
Susanne Jørstad Wergeland

Susanne Jørstad Wergeland (født Furøy Wergeland; 28. januar 1985 i Levanger) er en norsk programleder som er utdannet journalist ved Høgskolen i Oslo.
Hun har jobbet som informasjonsansvarlig i organisasjonen MOT, og har bakgrunn fra NRK, Rosenborg Mediene og Dagbladet. 2. april 2011 ble hun TV 2 Sportens nye ankerkvinne, en jobb hun hadde ut 2015, da hun ble ansatt i Discovery Networks.Hun er gift med utenlandsreporter Atle Jørstad.


== Referanser ==


== Eksterne lenker ==
(en) Susanne Wergeland på Internet Movie Database 
(no) Susanne Wergeland på Instagram 
(no) Side2.no, 28.01.11: Her er TV 2s nye ansikt